
Colegiul Tehnic ”Gheorghe Asachi” Botoșani implementează, în calitate de partener, Proiectul Erasmus+, acțiunea cheie A2, de parteneriat strategic ”THINK INSIDE THE BOX! A Methodological STEAM Toolkit for Schools (GÂNDEȘTE/CONCEPE ÎN INTERIORUL CUTIEI! Un set de instrumente metodologice STEAM pentru școli), co-finanțat din fonduri europene, Nr. 2020-1-LT01-KA201-077987. Proiectul se desfășoară pe o perioadă de 24 de luni, între 01.10.2020-30.09.2022, este coordonat de VšĮ Robotikos mokykla (Școală de Robotică), Vilnius, Lithuania, ceilalți parteneri fiind RoboLabas, Panevėžys, Lituania, VGTU Inžinerijos Liceėjus (Liceu tehnic), Vilnius, Lituania, și Kuressaare Gümnaasium (Școală gimnazială), Kuressaare, Estonia.
Una dintre activitățile relevante în proiect este pilotarea kit-ului metodologic conceput, prin testarea acestuia de către profesori și elevi:
· în prima etapă, profesorii de la școlile partenere din fiecare țară, au participat la o formare online, referitoare la aplicațiile folosite și la felul în care vor lucra cu elevii, pe durata testării (aprilie – iunie 2021);
· în a doua etapă, un grup de elevi și profesori, de la fiecare școală parteneră, au testat toate activitățile incluse, realizând cutii pentru aplicarea principiilor și noțiunilor fizice și matematice avute în vedere,   pe cele două nivele: clasele 5-8 și 9-12 (mai – iunie 2021);
· în a treia etapă, pilotarea kit-ului metodologic se realizează la nivelul colaboratorilor externi ai fiecărui partener din proiect, pentru a oferi un feedback cât mai diversificat, referitor la modul în care se poate implementa, la nivelul lor (clasele 5-8, respectiv 9-12), kit-ul metodologic conceput în cadrul proiectului (aprilie – mai 2022).
 În calitate de colaborator al Colegiului Tehnic ”Gheorghe Asachi” Botoșani, Școala Gimnazială „Alexandru Ioan Cuza” a realizat pilotarea externă, la nivelul claselor 5-8, prin realizarea de produse care modelează principiile și noțiunile analizate, cu stimularea și valorificarea creativității, spiritului inovativ, gândirii criticii, capacității de rezolvare a problemelor, abilităților practic-aplicative, lucrului în echipă și colaborativ al elevilor. În această acțiune, au fost implicați 3 profesori și 27 de elevi din clasele a VI-a A.
Pilotarea a inclus următoarele activități semnificative: instruirea inițială a profesorilor, stabilirea grupurilor de elevi participanți, parcurgerea etapelor teoretice, formarea echipelor de lucru, conceperea și realizarea cutiilor, testele de deplasare a bilelor, corecțiile operate, construirea sistemului de cutii, verificările și testările finale, prezentarea produselor de către elevi.
Galeria video, foto-video alăturată ilustrează modul în care au fost realizate produsele dedicate de către echipele de elevi, sub coordonarea profesorilor lor.

